Alhaji Muhammadu Abubakar Rimi an haife shi a shekara ta 1940 4 ga watan Afrilu, ɗan siyasan Najeriya ne wanda ya yi Gwamnan Jihar Kano a lokacin Jamhuriya ta Biyu ta Najeriya. Ya kuma yi aiki a matsayin Ministan Sadarwa na Tarayya daga shekara ta 1993 zuwa shekara ta 1998 a lokacin mulkin soja na Janar Sani Abacha. Alhaji Abubakar Rimi an haife shi a shekara ta 1940) a ƙauyen Rimi na Sumaila tsohuwar jihar Kano, Najeriya. A farkon shekarun 1960, ya halarci kwas na malanta a makarantar Gudanarwa da ke Zariya. Ya sami Takaddar Shaida ta ilimi daga Jami'ar London. A shekarar 1972, ya kammala difloma kan harkokin kasa da kasa a cibiyar kula da harkokin duniya ta London, sannan daga baya ya samu digiri na biyu a fannin hudda da kasashen duniya. Ya yi aiki a matsayin malami a Cibiyar Horar da Malamai a Sokoto, sannan daga baya ya zama Sakataren Gudanarwa a Cibiyar Kula da Harkokin Kasa da Kasa ta Najeriya.